**Viaţa ca un munte**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu n-am avut curaj să-nfrunt al vieţii val.

Atunci când mi-era greu, mă retrăgeam la mal.

Clepsidre de nisip se scurg în urma mea.

Nu pot să ridic zid între a fi şi-a vrea.

Răspunsuri la-ntrebări ce nu le-am pus vreodată,

Apar de nicăieri, despre destin şi soartă.

Cărări întortocheate, poteci ce coborau

Le-am cam lăsat în spate, mereu mă doborau.

E viaţa ca o plajă şi urme laşi pe ea.

Nimic nu mai contează când e trăirea ta.

Mai lasă totuşi gândul să creadă în ceva,

În lumea paralelă în care vei pleca.